LIETUVOS RESPUBLIKOS SEIMO VALDYBA

SPRENDIMAS

DĖL LIETUVOS RESPUBLIKOS SEIMO STATUTO „DĖL LIETUVOS RESPUBLIKOS SEIMO STATUTO NR. I-399 145 STRAIPSNIO PAKEITIMO“ PROJEKTO NR. XIIIP-2652 NEPRIKLAUSOMO EKSPERTINIO ĮVERTINIMO

2018 m. lapkričio 14 d. Nr. SV-S-977

Vilnius

Lietuvos Respublikos Seimo valdyba, vadovaudamasi Lietuvos Respublikos Seimo statuto 145 straipsnio 2 dalimi, n u s p r e n d ž i a:

1. Pritarti Seimo Teisės ir teisėtvarkos komiteto siūlymams dėl reikalavimų nepriklausomam ekspertui, kuris vertins Lietuvos Respublikos Seimo statuto „Dėl Lietuvos Respublikos Seimo statuto Nr. I-399 145 straipsnio pakeitimo“ projektą Nr. XIIIP-2652.

2. Patvirtinti Lietuvos Respublikos Seimo statuto „Dėl Lietuvos Respublikos Seimo statuto Nr. I-399 145 straipsnio pakeitimo“ projekto Nr. XIIIP-2652 nepriklausomo ekspertinio įvertinimo paslaugų pirkimo techninę specifikaciją (pridedama).

3. Perduoti Lietuvos Respublikos Seimo kanceliarijai vykdyti nepriklausomo ekspertinio įvertinimo paslaugų viešąjį pirkimą teisės aktų nustatyta tvarka.

Seimo Pirmininkas	Viktoras Pranckietis

PATVIRTINTA

Lietuvos Respublikos

Seimo valdybos

2018 m. lapkričio 14 d.

sprendimu Nr. SV-S-977

LIETUVOS RESPUBLIKOS SEIMO STATUTO

„DĖL LIETUVOS RESPUBLIKOS SEIMO STATUTO NR. I-399

145 STRAIPSNIO PAKEITIMO“ PROJEKTO (NR. XIIIP-2652)

NEPRIKLAUSOMO EKSPERTINIO ĮVERTINIMO PASLAUGŲ PIRKIMO

TECHNINĖ SPECIFIKACIJA

I SKYRIUS

NEPRIKLAUSOMO EKSPERTINIO ĮVERTINIMO PASLAUGŲ OBJEKTAS, APIMTIS, REIKALAVIMAI

1. Pirkimo objektas – Lietuvos Respublikos Seimo statuto „Dėl Lietuvos Respublikos Seimo statuto Nr. I-399 145 straipsnio pakeitimo“ projekto (Nr. XIIIP-2652) nepriklausomo ekspertinio įvertinimo paslaugos (toliau – nepriklausomo ekspertinio įvertinimo paslaugos).

2. Nepriklausomo ekspertinio įvertinimo paslaugos turi būti suteiktos atliekant nepriklausomą ekspertinį įvertinimą ir pateikiant išsamią ekspertų išvadą dėl:

2.1. Lietuvos Respublikos Seimo statuto „Dėl Lietuvos Respublikos Seimo statuto
Nr. I-399 145 straipsnio pakeitimo“ projekto (Nr. XIIIP-2652);

2.2. Seimo narių pasiūlymų dėl Lietuvos Respublikos Seimo statuto „Dėl Lietuvos Respublikos Seimo statuto Nr. I-399 145 straipsnio pakeitimo“ projekto (Nr. XIIIP-2652), registruotų iki nepriklausomo ekspertinio įvertinimo paslaugų viešojo pirkimo sutarties sudarymo.

3. Suteikus nepriklausomo ekspertinio įvertinimo paslaugas, turi būti motyvuotai atsakyta į šiuos klausimus:

3.1. Ar Lietuvos Respublikos Seimo statuto „Dėl Lietuvos Respublikos Seimo statuto Nr. I-399 145 straipsnio pakeitimo“ projekte (Nr. XIIIP-2652) siūlomas teisinis reguliavimas atitinka teisėkūros principus ir tikslus? Teikiama nuomonė turi būti pagrįsta.

3.2. Kokią įtaką Lietuvos Respublikos Seimo statuto „Dėl Lietuvos Respublikos Seimo statuto Nr. I-399 145 straipsnio pakeitimo“ projekte (Nr. XIIIP-2652) siūlomas teisinis reguliavimas turėtų atskirų Seimo narių, jų grupių, taip pat Seimo in corpore teisėms, dalyvavimui teisėkūros procese ir galimybėms daryti įtaką jam? Teikiama nuomonė turi būti pagrįsta.

3.3. Kokie Lietuvos Respublikos Seimo statuto „Dėl Lietuvos Respublikos Seimo statuto Nr. I-399 145 straipsnio pakeitimo“ projekte (Nr. XIIIP-2652) siūlomo teisinio reguliavimo privalumai ir trūkumai, palyginti su šiuo metu galiojančioje Lietuvos Respublikos Seimo statuto 145 straipsnio 2 dalyje nustatytu teisiniu reguliavimu? Teikiama nuomonė turi būti pagrįsta plačiau pakomentuojant kiekvieną išskirtą teisinio reguliavimo privalumą ar trūkumą.

3.4. Kaip kitose Europos Sąjungos valstybėse narėse reglamentuojami santykiai, susiję su nepriklausomu ekspertiniu teisės aktų projektų (svarstomų valstybių narių parlamentuose) vertinimu? Kokie šio reguliavimo ypatumai atskirose valstybėse narėse? Teikiama nuomonė turi būti pagrįsta konkrečiais Europos Sąjungos valstybių narių šios srities teisinio reguliavimo pavyzdžiais.

4. Pagal šios techninės specifikacijos 3.1, 3.2, 3.3 ir 3.4 papunkčiuose suformuluotus klausimus turėtų būti įvertinti Lietuvos Respublikos Seimo statuto „Dėl Lietuvos Respublikos Seimo statuto Nr. I-399 145 straipsnio pakeitimo“ projektas (Nr. XIIIP-2652) ir iki nepriklausomo ekspertinio įvertinimo paslaugų viešojo pirkimo sutarties sudarymo įregistruoti Seimo narių pasiūlymai dėl šio projekto ir pateikta galutinė nepriklausomų ekspertų išvada.

II SKYRIUS

REIKALAVIMAI EKSPERTAMS

5. Ekspertas, pageidaujantis atlikti ekspertinį įvertinimą, turi atitikti šiuos kvalifikacinius reikalavimus:

Kvalifikacijos reikalavimas	Dokumentas, kurį reikia pateikti
Kai ekspertinį vertinimą atlieka fizinis asmuo, jis turi atitikti šiuose punktuose išvardytus reikalavimus: 1) turėti aukštąjį socialinių mokslų studijų srities teisės mokslų krypties išsilavinimą ir ne mažesnę kaip 2 metų darbo patirtį teisės arba politikos mokslų srityje; 2) būti per paskutinius 3 metus atlikęs ne mažiau kaip 10 analitinių darbų teisės ar politikos mokslų srityje (pvz., mokslinių straipsnių, monografijų, teisės aktų projektų vertinimų, kurie buvo pateikti Lietuvos Respublikos Seimui, Seimo komitetams ir kt.); 3) turėti socialinių mokslų studijų srities teisės mokslų krypties mokslo daktaro ar jam prilygintą laipsnį. Kai ekspertinį vertinimą atlieka fizinių asmenų grupė, juridinis asmuo ar juridinių asmenų grupė, nors vienas asmuo iš fizinių asmenų grupės arba nors vienas iš juridinio asmens darbuotojų (arba kitais pagrindais pasitelktų specialistų, kurie atliks ekspertinį vertinimą) turi atitikti šiuose punktuose išvardytus reikalavimus: 1) turėti aukštąjį socialinių mokslų studijų srities teisės mokslų krypties išsilavinimą ir ne mažesnę kaip 2 metų darbo patirtį teisės arba politikos mokslų srityje; 2) būti per paskutinius 3 metus atlikęs ne mažiau kaip 10 analitinių darbų teisės ar politikos mokslų srityje (pvz., mokslinių straipsnių, monografijų, teisės aktų projektų vertinimų, kurie buvo pateikti Lietuvos Respublikos Seimui, Seimo komitetams ir kt.); 3) turėti socialinių mokslų studijų srities teisės mokslų krypties mokslo daktaro ar jam prilygintą laipsnį.	Eksperto patirties ir kvalifikacijos aprašymas, kuriame turi būti nurodyta: – atlikti analitinio įvertinimo darbai; – eksperto esamos ir buvusios darbovietės (jeigu pasiūlymą teikia juridinis asmuo, nurodomos fizinių asmenų, kurie atliks ekspertizę, esamos ir buvusios darbovietės); – eksperto išsilavinimas (jeigu pasiūlymą teikia juridinis asmuo, nurodomas fizinių asmenų, kurie atliks ekspertizę, išsilavinimas), pridedant išsilavinimą liudijančių diplomų kopijas.

III SKYRIUS

NEPRIKLAUSOMO EKSPERTINIO ĮVERTINIMO PASLAUGŲ SUTEIKIMO

TVARKA IR TERMINAI

6. Nepriklausomo ekspertinio įvertinimo paslaugos turi būti suteiktos ir išsami ekspertų išvada turi būti pateikta per 14 kalendorinių dienų nuo nepriklausomo ekspertinio įvertinimo paslaugų viešojo pirkimo sutarties sudarymo dienos. Ekspertų pasirašyta išvada (3 egzemplioriais) turi būti pateikta popierinėje laikmenoje ir kompiuterinėje laikmenoje DOC ir PDF formatais.

______________________